b'\n_START_ARTICLE_\nCarbon dioxide\n_START_SECTION_\nIstruktura at pagkakawing\n_START_PARAGRAPH_\nAng molekulang dioksidong karbono ay linyar at sentrosimetiko. Ang dalawang mga kawing na C-O ay magkatumbas at maiksi (116.3 pm) na umaayon sa dobleng pagkakawing.  Dahil ito ay sentrosimetiko, ang molekula ay walang dipolong elektrikal. Umaayon sa katotohanan ito, ang tanging dalawang mga bandang bibrasyonal ay napagmamasdan sa IR spectrum \xe2\x80\x93 isang modong paghahatak na antisimetriko sa 2349\xc2\xa0cm\xe2\x81\xbb\xc2\xb9 at isang malilikong modo malapit sa  666\xc2\xa0cm\xe2\x81\xbb\xc2\xb9. May isa ring simetrikong modong paghahatak sa  1388\xc2\xa0cm\xe2\x81\xbb\xc2\xb9 na mapagmamasdan lamang sa spektrum na Raman.\n_START_SECTION_\nMga katangiang pisikal\n_START_PARAGRAPH_\n. _NEWLINE_Ang dioksidong karbono ay walang kulay. Sa mga mababang konsentrasyon, ang gaas ay walang amoy. Sa mas mataas na mga konsentrasyon, ito ay may matalas na amoy na asidiko. Sa pamantayang temperatura at presyon, ang densidad ng dioksidong karbono ay mga  1.98\xc2\xa0kg/m\xc2\xb3 na mga 1.5 beses ng hangin. Ang dioksdiong karbono ay walang estadogn likido sa mga presyon na mababa sa 5.1 standard atmospheres (520\xc2\xa0kPa). sa 1 atmopsero malapit sa presyon ng lebel ng dagat, ang mga gaas ay direkta nadedeposito sa isang solido sa mga temperaturang mababa \xe2\x88\x9278.5\xc2\xa0\xc2\xb0C (\xe2\x88\x92109.3\xc2\xa0\xc2\xb0F; 194.7\xc2\xa0K) at sa solidong ay direktang nagsusublima sa isang gaas na mataas sa  \xe2\x88\x9278.5\xc2\xa0\xc2\xb0C. Sa estadong solido nito, ang dioksidong karbono ay karaniwang tinatawag na tuyong yelo. Ang likidong dioksidong karbono ay nabubuo lamang sa mga presyon na mas mataas sa  5.1 atm; ang tripleng punto ng dioksidong karbono ay mga  518 kPasa \xe2\x88\x9256.6\xc2\xa0\xc2\xb0C. Ang puntong kritikal ay 7.38 MPa sa 31.1\xc2\xa0\xc2\xb0C. Ang isa pang anyo ng solidong dioksidong karbono na napapagmasdan sa mataas na presyon ay isang amorposong tulad ng salaming solido. Ang anyong ito ng salamit na tinatawag na carbonia ay nalilikha ng sobrang paglalamig ng pinainit na CO\xe2\x82\x82 sa sukdulang presyon (40\xe2\x80\x9348 GPa o  400,000 atmospero) sa isang diyamanteng anbil. Ang pagkakatuklas na ito ay nagpapautnay ng teoriya na ang dioksidong karbono ay maaaring umiral sa isang estadong salamit katulad ng ibang mga kasapi ng pamilyang pang-elemento nito tulad ng silikon(silica glass) at dioksidong hermaniyum. Hindi tulad ng silica at mga salaming hermaniya, ang salaming carbonia ay hindi matatag sa mga normal na presyon at bumabalik sa gaas kapag ang presyon ay pinalaya.'